Document ID: /roh_data/filtered/fineweb-2-filterrobots_roh.jsonl.gz/58349

«Be raps sulet na fan betg cuntent – ma els èn ina part da la vita». Quai di Corsin Parolini en quests «Cuntrasts» che sa deditgeschan plainamain als raps. Jachts luxuriusas, events che custan milliuns e ports exclusivs sco quel da Monaco – quai èn numnadamain las sferas, en las qualas l’Engiadinais Parolini sa muventa. Dapli raps e giasts stuessan atgnamain era avair las pendicularas en il Grischun. E perquai van ellas questa stagiun en l’offensiva cun pretschs da dumping per cartas ed abunaments. Ina strategia che pudess esser ristgada. Pauc plaschair dals raps ch’els han da pajar cun taxas e taglias han ils possessurs da segundas abitaziuns. Els sa lamentan e giavischassan in meglier dialog e dapli transparenza davart da las autoritads.